L-istabbiliment tax-xorb li jumejn ilu sar arrest ta' sitt persuni minn quddiemu insista li hu ma kien qed jikser l-ebda liġi. Sitt persuni ġew arrestati f'San Ġiljan fil-15 ta' Mejju wara li aggredew lill-uffiċjali tal-Pulizija hekk kif instabu fi grupp ta' iktar minn 4 persuni quddiem stabbiliment tax-xorb. L-inċident seħħ għall-ħabta tal-10pm tal-Ġimgħa filgħaxija. L-istabbiliment li jinsab fix-Xatt ta' Spinola, kien miftuħ u kien hemm għadd ta' persuni miġburin quddiemu. Il-Pulizija fi stqarrija qalet li anke fuq ġewwa kien miftuħ illegalment bi ksur ukoll tal-Avviż Legali. Fi stqarrija, il-Pulizija qalu li tliet irġiel u tliet nisa, kollha Spanjoli, aggredew għall-Pulizija. #td_uid_3_5ee4db6573a58 .td-doubleSlider-2 .td-item1{background:url(https://cdn.newsbook.com.mt/wp-content/uploads/2020/05/18162953/98024856_3843986055642385_628147492550082560_o-80x60.jpg) 0 0 no-repeat}#td_uid_3_5ee4db6573a58 .td-doubleSlider-2 .td-item2{background:url(https://cdn.newsbook.com.mt/wp-content/uploads/2020/05/18163002/97211101_3843985838975740_7880116449480540160_o-80x60.jpg) 0 0 no-repeat}#td_uid_3_5ee4db6573a58 .td-doubleSlider-2 .td-item3{background:url(https://cdn.newsbook.com.mt/wp-content/uploads/2020/05/18163011/98343924_3843986265642364_1212130639554281472_o-80x60.jpg) 0 0 no-repeat} 1 minn 3 Facebook: Happy Dayz Watersports Cafe & Wine Bar Intant, permezz ta' post fuq Facebook, l-istabbiliment magħruf bħala Happy Dayz Bar qal li l-isnack bar kien qed jopera strettament fuq bażi ta' take-away għall-ikel u x-xorb. Qal li fl-ebda punt ma ħalla lill-klijenti jidħlu jieklu jew jixorbu fil-propjetà tagħha. Qal li l-klijenti kienu qed jinqdew mill-bieb tal-istabbiliment. Intant, il-counter kien miksi bi protezzjoni tal-plastik u qal li assiguraw li jkun hemm distanza ta' aktar minn metru bejn il-kaxxier u l-klijent. L-istabbiliment insista li kellu wkoll hand sanitizer disponibbli biex jintuża' minn kuħadd. Kien hemm notifika li kienet tiggwida lill-klijenti sabiex joqgħdu fi kju barra. Qal li dan fid-dawl tal-miżuri tas-social distancing. L-istabbiliment qal li l-arrest ma kellu x'jaqsam xejn mal-bar. Qal li l-grupp ta' sitt persuni kellhom mużika u xorb fil-karozza private tagħhom u kienu qiegħdin fuq art pubblika u mhux fl-istabbiliment. 6 persuni jaggredixxu lill-Pulizija fil-lejl li għadda Kif ġara l-każ? Żewġt irġiel ta' 35 sena u 24 sena kienu arrestat wara li ħebbew għal żewġ kuntistabbli tal-Pulizija, waqt li kien arrestat raġel ieħor ta' 29 sena li ma kkoperax ukoll mal-Pulizija. Mara ta' 36 sena kienet arrestata wara li mbuttat u kissret in-nuċċali ta' Surġent tal-Pulizija, kif ukoll għamlet ħsara fuq apparat tar-radju tal-Pulizija u ħsara fuq il-vettura tal-Pulizija. Kienu arrestati wkoll mara ta' 21 sena li bdiet issabbat mal-vettura tal-Pulizija u mara ta' 23 sena li wkoll ma bdietx tikkopera mal-Pulizija u anke bdiet timbotta lill-istess Pulizija. Fuq il-post intalbet l-assistenza tal-RIU, bil-persuni kollha arrestati ttieħdu l-Għassa ta' San Ġiljan. Waqt li kienu fl-Għassa u wara fid-Depot fil-Floriana, uħud minnhom komplew ikunu agressivi fil-konfront tal-Pulizija. Il-persuni arrestati mistennija jitressqu l-Qorti aktar 'il quddiem. Intant, il-Pulizija tkellmu wkoll mas-sidien tal-istabbiliment fejn ġew infurmati li se tinħareġ taħrika fil-konfront tal-istabbiliment hekk kif ma kellux permess biex jopera. Jekk tixtieq tkun minn tal-ewwel li tirċievi l-aħħar aħbarijiet dwar il-coronavirus f'Malta, niżżel l-APP ta' Newsbook minn hawn . .td_uid_5_5ee4db6579b13_rand.td-a-rec-img{text-align:left}.td_uid_5_5ee4db6579b13_rand.td-a-rec-img img{margin:0 auto 0 0}